ჩხარა
ჩხარა — მდინარე საქართველოში, თერჯოლის მუნიციპალიტეტში, მდინარე ჩოლაბურის მარჯვენა შენაკადი. სათავე აქვს ოკრიბა-არგვეთის სერის სამხრეთ კალთაზე, ზღვის დონიდან 865 მ. სიმაღლეზე. სიგრძე 22 კმ, აუზის ფართობი 73 კმ². საზრდოობს წვიმის, თოვლის და მიწისქვეშა წყლით. ახასიათებს წყალმოვარდნები, განსაკუთრებით გაზაფხულსა და შემოდგომაზე. საშუალო წლიური ხარჯი შესართავთან 1,6 მ³/წმ.